CELEX: 31987R3855
Language: el
Date: 1987-12-22 00:00:00
Title: Κανονισμός (ΕΟΚ) αριθ. 3855/87 της Επιτροπής της 22ας Δεκεμβρίου 1987 για τροποποίηση του κανονισμού (ΕΟΚ) αριθ. 2620/87 περί των λεπτομερειών εφαρμογής του καθεστώτος ενίσχυσης στη χρησιμοποίηση συμπυκνωμένου γλεύκους σταφυλής για την παρασκευή ορισμένων προϊόντων στο Ηνωμένο Βασίλειο και στην Ιρλανδία, καθώς και περί καθορισμού του ποσού ενίσχυσης για την περίοδο 1987/88

Avis juridique important

|

31987R3855

Κανονισμός (ΕΟΚ) αριθ. 3855/87 της Επιτροπής της 22ας Δεκεμβρίου 1987 για τροποποίηση του κανονισμού (ΕΟΚ) αριθ. 2620/87 περί των λεπτομερειών εφαρμογής του καθεστώτος ενίσχυσης στη χρησιμοποίηση συμπυκνωμένου γλεύκους σταφυλής για την παρασκευή ορισμένων προϊόντων στο Ηνωμένο Βασίλειο και στην Ιρλανδία, καθώς και περί καθορισμού του ποσού ενίσχυσης για την περίοδο 1987/88  

Επίσημη Εφημερίδα αριθ. L 363 της 23/12/1987 σ. 0024 - 0024

***** ΚΑΝΟΝΙΣΜΟΣ (ΕΟΚ) αριθ. 3855/87 ΤΗΣ ΕΠΙΤΡΟΠΗΣ  της 22ας Δεκεμβρίου 1987  για τροποποίηση του κανονισμού (ΕΟΚ) αριθ. 2620/87 περί των λεπτομερειών εφαρμογής του καθεστώτος ενίσχυσης στη χρησιμοποίηση συμπυκνωμένου γλεύκους σταφυλής για την παρασκευή ορισμένων προϊόντων στο Ηνωμένο Βασίλειο και στην Ιρλανδία, καθώς και περί καθορισμού του ποσού ενίσχυσης για την περίοδο 1987/88  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 για την κοινή οργάνωση της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3146/87 (2), και ιδίως το άρθρο 46 παράγραφος 5,  Εκτιμώντας:  ότι ο κανονισμός (ΕΟΚ) αριθ. 2620/87 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3627/87 (4), καθορίζει για την περίοδο 1987/88 το ποσό της ενίσχυσης που χορηγείται για τη χρησιμοποίηση του συμπυκνωμένου γλεύκους για την παρασκευή στο Ηνωμένο Βασίλειο και στην Ιρλανδία προϊόντων του αμπελοοινικού τομέα, στα οποία μπορεί να δοθεί μια σύνθετη ονομασία που περιλαμβάνει τη λέξη «οίνος»· ότι η διαπίστωση της εξελίξεως των τρεχουσών συναλλαγών, των υποχρεώσεων που έχουν αναληφθεί από την Κοινότητα σε διεθνές επίπεδο καθώς και των τιμών που εφαρμόζονται, δημιουργούν την ανάγκη προσαρμογής του ποσοστού της ενίσχυσης· ότι πρέπει, ωστόσο, να προστατευθούν τα συμφέροντα των εμπορευομένων εφόσον αυτοί μπορούν να αποδείξουν τις υποχρεώσεις που έχουν αναλάβει κάτω από το προηγούμενο καθεστώς·  ότι η Επιτροπή Διαχείρισης Οίνων δεν διατύπωσε γνώμη στην προθεσμία που όρισε ο πρόεδρός της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 4 πρώτη περίπτωση του κανονισμού (ΕΟΚ) αριθ. 2620/87, το ποσό «0,26 ECU» αντικαθίσταται από το ποσό «0,20 ECU».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται στις αιτήσεις ενισχύσεων που υποβάλλονται μετά την έναρξη ισχύος του. Εντούτοις, το ποσό της ενίσχυσης που έχει προηγουμένως καθοριστεί σε 0,26 ECU καταβάλλεται στους παρασκευαστές οι οποίοι προσκομίζουν, την απόδειξη, που γίνεται αποδεκτή από την αρμόδια αρχή, ότι είχαν συνάψει συμβάσεις αγοράς του προϊόντος που επωφελήθηκε από την ενίσχυση πριν από την ημερομηνία έναρξης ισχύος του παρόντος κανονισμού.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Δεκεμβρίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 84 της 27. 3. 1987, σ. 1.  (2) ΕΕ αριθ. L 300 της 23. 10. 1987, σ. 4.  (3) ΕΕ αριθ. L 248 της 1. 9. 1987, σ. 19.  (4) ΕΕ αριθ. L 341 της 3. 12. 1987, σ. 24.